google/wiki40b huggingface dataset:
Alicia Alonso

Bakgrunn

Alicia Martínez var datter av Antonio Martínez Arredondo, løytnant og veterinær i hæren, og hans hustru, Ernestina del Hoyo y Lugo, som sydde kjoler. Hun begynte å danse som barn. I juni 1931 begynte hun å studere ballett ved Sociedad Pro-Arte Musical i Havanna under russeren Nikolai Yavorsky. 
Hun var den yngste av to søstre og hadde også to brødre.
I 1937, i en alder av 16 år, giftet ballettstudenten Alicia Martínez seg med sin seks år eldre partner Fernando Alonso (1914–2013), som hun var blitt kjent med gjennom balletten. Sammen med ham reiste hun til New York.

Karrière

Karrièren begynte i 1938 med engasjementer på Broadway. Hun danset fra 1940 på American Ballet Theatre (ABT) og var kompaniets første kvinnelige latinamerikanske danser. 
I 1941 ble hun diagnostisert med netthinneavløsning, og synsproblemene dette medførte begrenset hva hun kunne gjøre på scenen. Hun hadde et avbrudd til 1943 og utviklet i denne perioden metoder for å kunne danse på høyt nivå allikevel.
Kort etter at hun var tilbake ved ABT måtte hun tre inn for den faste primaballerinaen som var blitt skadet, og i november 1943 danset hun sin første hovedrolle som Giselle, som ledet til hennes internasjonale gjennombrudd. I 1946 rykket hun opp til ABTs primaballerina. Hun danset i alt 58 roller i dette ballettkompaniet.
Alonso grunnla i 1948 et ensemble i Havanna sammen med sin ektemann: Ballet Alicia Alonso. Etter den kubanske revolusjon i 1959 kunne den ikke fortsette som privat, men den fikk da offentlig støtte og ble til Cubas nasjonalballett. Alonso var sjef for nasjonalballetten  til 2010. Nasjonalballetten ble også et utdannelsessentrum.
I april 2003 var Alonso del av en gruppe prominente kubanske kulturpersonligheter som i et åpent brev i kommunistpartiets avis Granma, rettet til Cubas internasjonale venner, tilbakeviste den internasjonale kritikken mot den kubanske regjeringens menneskerettighetspolitikk: Ukene forut for dette («Cubavåren») hadde president Fidel Castro arrestert 75 kritiske journalister og borgerrettighetsaktivister og latt dem dømme til strenge fengselsstraffer, og dessuten henrettet tre unge svarte kubanere etter et ublodig forsøk på en skipskapring, i begge tilfeller etter en summarisk i rettsvesenet.
Bergen Teknikersamfund

Bergen Teknikersamfund (BTS) er en studentforening ved Høgskulen på Vestlandet. Den er Norges nest eldste studentforening, stiftet 21. november 1877 under navnet «Regulatoren». Mens Høgskolen står for det faglige tilbudet, står BTS for det sosiale tilbudet til studentene.

Historie

Tidlig i 1870-årene bestemte stortinget at det skulle etableres en teknisk elementærskole i Bergen. Grunnstensnedleggelsen til den nye skolebygningen fant sted 20. mai 1875, og hele eliten i bysamfunnet var samlet.
Man antar at den første elevforeningen ble stiftet samme året, men det finnes ingen dokumentasjon på dette, bortsett fra i dagboken som en av elevene etterlot seg. Der fortelles det blant annet at elevforeningen deltok i 17. mai-prosesjonen i 1876 og at de hadde diktet opp en egen sang for anledningen.
Bergen Teknikersamfund ble formelt og lovformelig stiftet den 21. november 1877. Initiativtaker skal ha vært Thor Østensjø, og før første gang ble nå teknikernes foreningsaktivitet regulert gjennom et sett lover. Lovene har i alt 12 paragrafer og her går det frem at hovedformålet med foreningen
«er at fremme en nærmere sammenslutning mellem den tekniske skolens elever»
Kontingenten den gang var satt til 50 øre måneden, det kunne være hardt for elver å måtte ut med slike summer, og det var bare såvidt foreningen hadde midler til sine mangfoldige aktiviteter. Trang økonomi førte dermed til en kulturell oppblomstring i foreningen, ved at teknikerne oppførete varieteer og revyer, organiserte ulike typer basarer, og i 1936 ble første utgave av 17. mai-avisen TVISTdotten utgitt. Etterhvert ble dette den av de aktivitetene som gjorde teknikerne kjent i byen, ved siden av 17. mai-prosesjonen.
I en bunker 30 meter ned i fjellet på Nordnes lå den nå nedlagte Teknikerkroen, her ble det arrangert større konserter og krokvelder. Kroen ble i desember 2009 stengt av brannvesenet på grunn av for dårlig brannsikring. Det ble gjort forsøk på å forbedre brannsikringen men det skulle vise seg at kostnadene ble for høye for organisasjonen og våren 2011 ble det bestemt å overgi lokalet tilbake til Bergen kommune grunnet høye strømregninger på det stengte lokalet.

BTS i dag

Bergen Teknikersamfund var i utgangspunktet en organisasjon forbeholdt de teknisk studerende, men i de senere år har det blitt åpnet for at alle studenter ved Høgskulen på Vestlandet ved studiested Bergen er regnet som medlemmer.
I dag omfatter organisasjonen blant annet orkesteret Teknolikken, Invest, Events, Karrieredagen, fotogruppen, bryr seg, sy-gruppe, og den største gruppen er BTS idrett (tidligere HiBI).
Tidligere under tiden på Nygård drev BTS Cafe Teknokrates. BTS har siden flyttingen til Campus Kronstad ikke drevet egen bar.
BTS er også svært aktiv under fadderuken, og bidrar sterkt med at nye studenter får en god start på livet som student ved Høgskulen på Vestlandet.
Cerdaia

Utseende

Middelsstore til ganske store, avlange, brunrøde trebukker, dekkvingene kan være svarte. Antennene er tynne og noe kortere enn kroppen hos hunnen, omtrent så lange som kroppen hos hannen. Pronotum er tønneformet, dekkvingene jevnbrede, beina nokså spinkle.

Utbredelse

Artene lever i Chile.
Norges Innsamlingsråd

Norges Innsamlingsråd er en norsk organisasjon for frivillige og ideelle organisasjoner som driver pengeinnsamling i Norge. Rådet er politisk nøytralt og ble stiftet i 1994, men het da Forum for Innsamlingsorganisasjoner. Hovedoppgave er å arbeide for gunstigere vilkår for frivillige organisasjoner som arbeider med innsamling. Norges Innsamlingsråd har et nært samarbeid med Innsamlingskontrollen i Norge.
Berkeley Yacc

Berkeley Yacc (byacc) er en reimplementasjon av Unix-parsergeneratoren Yacc, opprinnelig skrevet av Robert Corbett i 1990, og konstruert for å være kompatibel med Yacc. På grunn av dens liberale lisens og fordi den var raskere enn AT&T Yacc, ble den hurtig den mest populære versjonen av Yacc. Den er skrevet i ANSI C og er offentlig eiendom.
Den inneholder egenskaper som ikke er tilgjengfelige i Yacc, slik som reentrancy, som er implementert på en måte som stort sett er kompatibel med GNU Bison.
Media Forest

Hitlister og franchise

Media Forest publiserer også en ukentlig hitliste over de mest spilte musikksinglene i Israel. Listen publiseres hver søndag og baserer seg på antall avspillinger i radio den forutgående syvdagersperioden søndag–lørdag. Listen publiseres også på underholdningsportalen Mako.
Det israelske selskapet har også etablert Media Forest Group, med flere regionale franchise-selskaper i land som Frankrike, Argentina, Moldova, Belgia, Bulgaria, Romania, Hellas og Sveits. I Romania innhenter blant annet Media Forest data til landets offisielle hitlister Airplay 100, Romanian Radio Airplay og TV Airplay Chart. I samme land står også selskapet bak den årlige prisutdelingen Media Music Awards, som baserer seg på radio- og tv-avspillinger som hentes inn av Media Forest.
Cangyuan

Cangyuan (kinesisk: 沧源佤族自治县; pinyin: Cāngyuán wǎzú Zìzhìxiàn) fra wa-folket i byprefekturet Lincang i Folkerepublikken Kina.
Befolkningen var på 157 219 innbyggere i 1999.

Kulturminner

Det burmesiske Guangyun-tempelet (广允缅寺, Guangyun mian si), et hinayanabuddhistisk tempel, og klippemaleriene i Cangyuan (沧源崖画, Cangyuan yahua) er oppført på Folkerepublikken Kinas liste over kulturminner.
Recreio dos Bandeirantes

Recreio dos Bandeirantes (eller bare Recreio) er en bydel og en strand i Barra da Tijuca-området i Zona Oeste i Rio de Janeiro.
Recreio hadde 38 705 innbyggere i 2010. Arealet er på 30,66 km².
Fylkesvei 3460

Fylkesvei 3460 går mellom Hopestrand og Nipe i Risør kommune. Veien er 2,5 km lang.
Frem til 2019 hadde veien betegnelsen Fylkesvei 12.
Benz Patent Motorwagen

Spesifikasjoner

Etter å utvikle en vellykket bensindrevet totakts stempelmotor i 1873 fokuserte Benz på å utvikle motoriserte kjøretøy og samtidig opprettholde sin karriere som designer og produsent av stasjonære motorer og tilhørende deler.
Patent Motorwagen var en trehjuls bil med bakmontert motor, og bestod av mange nye oppfinnelser. Den ble bygget av stålrør, med paneler av treverk. Hjulene, med eiker av stål og massive gummidekk, var Benz' eget design. Styringen var tannhjul som styrte det ufjærede forhjulet. Elliptiske fjærer ble brukt på bakhjulene, sammen med en roterende aksel, og kjededrift på begge sider. Et enkelt beltesystem fungerte som en ett-girs overføring.
Den første Motorwagen brukte Benz' 954 ccm énsylindrede firetaktsmotor. Denne nye motoren hadde ⅔ hk (½ kW) ved 250 rpm i denne bilen, men senere tester ved Universitetet i Mannheim viste at den var i stand til å yte 0,9 hk (0,7 kW) ved 400 rpm. Det var en utrolig lett motor til å være denne perioden, den veier rundt 100 kg. 
Benz produserte senere flere modeller av Motorwagen, modell nummer 2 hadde 1,5 hk (1,1 kW), og modell nummer 3 hadde 2 hk (1,5 kW), noe som ga en toppfart på ca. 16 km/t. Understellet ble forbedret i 1887 med innføringen av tre-eikede hjul, en drivstofftank, og manuell brems med bremsebånd av skinn på bakhjulene.

Ny produksjon

I oktober 2001 begynte DaimlerChrysler salget av en tro kopi av den originale bilen. De tekniske spesifikasjonene er de samme som originalen, og prisen ble satt til ca. 56 000 euro.
Det ble også produsert et lite antall replikaer i 1986, i forbindelse med bilens 100-årsjubileum, disse ble produsert av firmaet John Bentley Engineering i England, fra 1986 til 1997.
Aleksandr Semjonovitsj Feklisov

Liv og virke

Feklisov var KGB-mann ved det sovjetiske konsulatet i New York City fra 1940 til 1946. Hands overordnede var Anatolij Jatskov (alias Jakovlev). Blant Feklisovs plikter inngikk rekruttering av av potensielle spionasjeagenter fra rekkene til  Det amerikanske kommunistparti (CPUSA= «Communist Party of the United States of America») og deres hemmelige støtteapparater.  
Julius Rosenberg var blant de rekrutterte.  I perioden 1943 til 1946 rapporterte Feklisov fra minst 50 møter med Rosenberg. Han opplyste senere at Rosenberg frembragte viktig topphemmelig informasjon om elektronikk og bidro til å organisere en industrispionasjering for Moskva, men «ikke begrep noen ting om atombomben». Feklisov sa at Ethel Rosenberg, som var «på prøve», ikke hadde noen direkte møte med sin sovjetiske føringsoffiser, og at hun «ikke hadde noe å gjøre» med mannens spionasje og var «fullstendig uskyldig».
Feklisov var også føringsoffiser for Joel Barr og Alfred Sarant, to andre medlemmer av den sovjetiske atomspionasjeringen. 
I august 1946 dro Feklisov tilbake til Sovjetunionen  Sent i 1940-årene ble han overført til rezidenturaen i London. Senere ble han overført tilbake til USA og ble «rezident» i Washington D.C., dvs KGBs stasjonssjef, fra 1960 til 1964.  Hans dekknavn den gang var Aleksandr Fomin.  Som KGB-rezident var det  Feklisov (Fomin) som foreslo det som ble grunnlaget for løsningen av Cubakrisen, nemlig at russerne fjernet rakettene sine fra Cuba mot at USA lovde aldri å invadere landet.
James Meredith (fotballspiller)

Biografi

Meredith, som har vært en del av Derby sitt fotballakademi, skrev under på sin første profesjonelle kontrakt, en 2-årskontrakt, den 8. mai 2006. Han har ikke spilt noen obligatoriske kamper for Derby, men spilte en periode av kampen mellom Derby Legends og Rangers Legends den 1. mai 2006. 
I oktober 2006 signerte han på en 1-måneds låneavtale med Football Conference klubben Cambridge United, og han debuterte for Cambridge den 20. oktober 2006 da The U's tapte 3-0 for Oxford United i en ligakamp. Åtte dager senere debuterte han i den engelske FA-cupen da Cambridge tapte for Nortwich Victoria i en kvalifiseringskamp for å spille i turneringens første runde. Merdith spilte ikke flere kamper for Cambridge i låneperioden, og han returnerte tilbake til Derby i november 2006.
I februar 2007 var han klar for nok en 1-måneds låneavtale, denne gang for Chesterfield som i 2006/07-sesongen spiller i League One. Meredith spilte sin første kamp for the Spireites den 2. mars 2007 da klubben slo Tranmere Rovers 2-0 i en ligakamp. Det ble ikke flere kamper for Chesterfield på Meredith, og i mars 2007 vendte han tilbake til the Rams.

Landslaget

Han ble tatt ut i Australias tropp til VM i fotball 2018 i Russland.
Jumper (film)

Handling

David rømmer hjemmefra og oppdager at han kan klare å teleportere seg selv til hvilken som helst plass. Han oppdager også snart at det ikke bare er fordeler med dette, siden det finnes en gruppe mennesker som gjør hva som helst for å drepe ham.
Peder Lobben

Peder Lobben, født 1858 som Peder Johansen fra Lobben ved Skotselv. var norsk mekaniker og selvlært ingeniør. Som ung emigrerte han til USA og ble der kjent med den nye undervisningsformen, korrespondanseskoler. Tilbake i Norge etablerte han i 1916 Lobbens tekniske korrespondance skole.
Hans bok: Machinists' and Draftsmen's Handbook Containing Tables, Rules, and Formulas, Intended as a Reference Book for All Interested in Mechanical Work omsettes fortsatt i USA, snart 100 år etter at den ble utgitt første gang
Soda (musikkgruppe)

Soda var en dansepop-gruppe fra Trondheim, dannet i 1997. Gruppen bestod av Frank Pedersen, som var bandets hovedlåtskriver, produsent Geir Wanvik, produsent og manager Glenn Lindmark og vokalistene Anne Judith Wiik og Pap Kwesi. Wiik og Kwesi var med på de to første platene, mens Kine Westvik deltok på den siste. Gruppen spilte enkel og fengende dance/pop-musikk, og gav ut sin første single i 1998. De har utgitt ut flere CD-er og på den første, "Sodapop", fikk de blant annet produsenthjelp av Ulf Risnes fra Tre Små Kinesere. Album nr. 2 og 3 (Popcorn og Popaholic) solgte begge til gull. Soda ble også utgitt i flere andre land, bl.a. i Nederland og Japan. De to første albumene solgte over 100 000 eksemplarer hver. I 2003 deltok gruppenb i den norske finalen i Melodi Grand Prix med låten «Fool In Love» med Kine Westvik som vokalist, men de vant ikke. Anne Judith Wiik har i ettertid også deltatt som vokalist i bandprosjektet til produksjonsteamet StarGate og synger bl.a. sammen med Bjarne Brøndbo og Stage Dolls på senere utgitte plater.
Soda er i dag oppløst og bandets produsenter har senere jobbet med produksjoner for andre artister og plater/show, blant annet Melodi Grand Prix Junior og flere.
Kine Westvik, nå gift Aune, jobber i dag som journalist i Namdalsavisa og kom vinteren 2010 frem i rampelyset igjen som medlem av korleder Bjarne Brøndbos kor i andre sesong av Det store korslaget på TV 2. Hun har i tillegg koret for Terje Tysland på hans plate Det gode liv.
Umebladet

Umebladet er en tidligere svensk avis som ble utgitt i Umeå i Västerbottens län. Avisen ble utgitt mellom 25. september 1847 og 31. mai 1951. Ved nedleggelsen ble den slått sammen med Skelleftebladet og Norrbottens Allehanda til den nye avisen Nordsvenska Dagbladet. Avisen hadde en konservativ stil.
Umebladet er også navnet på en lokal gratisavis som ble utgitt fra og med 2011 en gang i kvartalet. Denne avisen utgis av Arbetarpartiet.
Hrtb

HRTB AS Arkitekter MNAL er et norsk arkitektfirma med hovedkontor i Oslo.
Kontoret eies og drives i dag av tre partnere; Kjell Beite, Harald Lone og Ola Mowé, alle sivilarkitekter MNAL. Dagens HRTB AS ble etablert i 1998 og er en videreføring av arkitektkontoret Hultberg, Resen, Throne-Holst og Boguslawski, som ble etablert i 1960. Ketil Moe var partner i tiden 1993 – 2007.
James Levine

Dirigent

James Levine startet på The Met som sjefdirigent i 1973, ble musikksjef i 1976 og var kunstnerisk leder der i perioden 1986 - 2016.  Han var sjefdirigent for Boston Symphony Orchestra i perioden 2004-2011.

Pianist

Levine er mest kjent som dirigent, men han trakterer også pianoet med stor ferdighet.
Henrik Hop

Oppvekst og tiden før krigen

Sønn av Olav Henriksen og Matelde Haneborg. Hop vokste opp i strøket ved Hop stasjon. Etter middelskole og ettårig handelsskole ble Hop speditør i Bergens største varemagasin på den tiden, Sundt & Co. I 1939 gjennomførte han rekruttskolen i I.R. 9, og kunne derfor mobilisere i ro og mak den første uken etter 9. april 1940.

Krigsinnsats

Henrik Hop har selv skrevet en artikkel om sine første krigsopplevelser: «Etter en kort og ikke særlig ærerik innsats i aprildagene 1940 vendte jeg som mange andre motløs og nedslått hjem igjen etter sammenbruddet i Sør-Norge». Våren 1941 kom han med i distribusjon av illegale aviser. 
 Sammen med to andre forlot han Norge med en oselver utstyrt med årer og seil, den 19. august 1941. Etter å ha seilt og rodd ankom de nordspissen av Skottland den 23. august. Hop gjennomgikk et to måneders troppsførerkurs og befalsskole i Storbritannia, og ble opptatt i Kompani Linge 23. mars 1942.
Henrik Hop var med på sabotasjeaksjonen mot Luftwaffes hovedverksted for Messerschmitt jagerfly i Moldegata 1 på Bjølsen i Oslo sammen med Max Manus (som ledet aksjonen), Gunnar Sønsteby, Roy Nielsen, Andreas Aubert, og William Houlder.

Tiden etter krigen

Henrik Hop giftet seg etter krigens slutt med Ingrid Abrahamsen, venninne av William Houlders kone Tordis Lindskog. 
Hop gjenopptok sin karriere i Sundt & Co i Bergen, og ble salgssjef.
Hop døde i 1988 – tre dager før sin 70 årsdag. Han ble begravet i Bergen.
Edgar Julius Jung

Bakgrunn

Jung vokste opp i et borgerlig hjem. Hans far Wilhelm Jakob Jung var først folkeskolelærer og deretter studieprofessor ved et lyceum for jenter. Edgar gikk på folkeskolen i Ludwigshafen, og deretter i samme by på et humanistisk gymnasium og tok abitur i 1913. I 1913 begynte han på studier i rettsvitenskap ved universitetet i Lausanne.
Da første verdenskrig brøt ut meldte Jung seg frivillig til 3. Königlich Bayerisches Chevaulegers-Regiment Herzog Karl Theodor, og oppnådde graden løytnant. han deltok blant annet i slaget ved Verdun. I gikk han over til feltartilleriet, ble løytnant i reserven, og så i 1918 kampflyver ved Diedenhofen.
Etter krigen ble han medlem av frikorpset Epp og var med på å slå ned Münchner Räterepublik våren 1919.

Sivil karriere

Han fortsatte han sine juridiske studier i Heidelberg og Würzburg, og etter statseksamen ble han i 1920 promovert til dr.jur. i Würzburg i 1920. I 1922 avla han assessoreksamen og ble så advokat i Zweibrücken i Albert Zapf' kanselli. I desember samme år giftet han seg.
I 1925 åpnet han en advokatpraksis i München og dempet sin politiske aktivisme noe.
Som Carl Schmitt mente Jung, etter at han ble vitne til den ustabile Weimarrepublikken, at den liberale parlamentarismen kom til å bryte sammen og bli erstattet med et kommunistisk eller fascistisk/nazistisk regime. I 1923 hadde Tyskland allerede opplevet flere kuppforsøk, et kommunistisk i Bayern (den bayerske sovjetrepublikken) og i Berlin, og et nazistisk (ølkjellerkuppet i München).
Jung var på 1930-tallet taleskriver for rikskansler Franz von Papen (Det katolske sentrumspartiet), men ble drept av nazistene i 1934 under de lange knivers natt. Han ble arrestert 23. juni, fordi han hadde forfattet rikskanslerens såkalte «Marburg-tale», som tydelig formulerte den konservative kritikken mot nasjonalsosialistene, og særlig tok avstand fra raselæren. Den 30. juni ble han skutt i fengsel i Oranienburg.
Chris Lawler

Karriere som spiller

Lawler som var høyreback kom til Liverpool som 17-åring i 1960 og gjorde sin debut på førstelaget som 19-åring 20. mars 1963 mot West Bromwich i en kamp som endte 2-2.
Han spilte gradvis flere og flere kamper, og var med på laget som vant FA-Cupen 2-1 etter ekstraomganger mot Leeds i 1965. Dette var forøvrig Liverpools første triumf i denne turneringen.
Etter dette var han et klart førstevalg for manager Bill Shankly, og mistet kun TRE kamper de neste 7 sesongene. Under denne perioden vant han blant annet 1. Divisjon i 1965/1966 sesongen. Han var også blant de få som overlevde den enorme utskiftningen som Shankly hadde på begynnelsen i 1970, da det ble klart at en del av spillerne ikke lenger holdt mål. Det var kun Emlyn Hughes, Ian Callaghan og Tommy Smith i tillegg til Lawler som "overlevde" utskiftningene.
Lawler spilte i tapet mot Arsenal i FA-Cupfinalen i 1971, men var med å vinne både ligaen og UEFA-cupen i 1972/1973 sesongen.
På denne tiden fikk han også sine 4 landskamper for England. Han scorte i debuten sin mot Malta.
Lawler hadde vært skadet og satt kun på benken da Liverpool vant hele 3-0 i FA-Cupfinalen i 1974 mot Newcastle, men dette var nok til å vinne ham enda en medalje i denne turneringen.
Da Shankly ga seg i Liverpool sommeren 1974 var i praksis karrieren hans som Liverpool spiller over. Liverpools nye manager Bob Paisley kjøpte en ny høyreback i Phil Neal på slutten av året, og etter dette fikk Lawler kun sporadiske opptredener for Liverpool.
Han gjorde sin siste kamp for Liverpool i 1975/1976 sesongen etter å ha spilt 549 kamper og scoret 61 mål for klubben. Han forlot Liverpool og signerte for Portsmouth, hvor han spilte under tidligere lagkamerat Ian St. John. Her ble han til 1978. Han forlot Portsmouth til fordel for Stockport. Her ble han helt til han ga seg som aktiv spiller.

Diverse

Lawler har holdt en lav profil etter han la opp, men han har ved noen anledninger bistått Liverpool som speider. Han har også jobbet som trener for barn og unge i Liverpool.
Onsdagsvenninnen

Handling

Karin Larsson og Douglas Hallencreutz har et noe eiendommelig forhold. De møtes hver onsdag i Douglas' fine leilighet på Strandvägen. Karin er hans «onsdagsvenninne». Ellers lever de helt atskilte liv, også sosialt.
Douglas er direktør, går på veddeløp og omgås sine venner. Han lever et luksusliv helt forskjellig fra Karins. Hun blir trett av dette og bryter den felles koden om å bare møtes om onsdagene.
Bestemmelsesnøkkel

Bestemmelsesnøkkel er en «nøkkel» som gir en løsning eller et svar. En bestemmelsesøkkel er oppbygd av spørsmål, der en må velge riktig eller galt. Ut ifra valgene blir en ledet til neste spørmål. Tilsist ender en opp med svaret eller løsningen.
Bestemmelsesnøkkeler brukes innen flere fagområder. Kanskje blir de særlig brukt innen biologi, for å bestemme arter, eller grupper av arter i naturen. Men også innen flere andre fag blir slike bestemmelsesnøkler brukt. Blant annet til feilsøkning, der den ene etter den andre muligheten utelukkes.
Fate (Texas)

Fate er en by i Rockwall County i den amerikanske delstaten Texas med et areal på 12,3 km² og en befolkning på 8 800 innbyggere (2012). Byen ligger 45 kilometer nordøst for sentrum av Dallas og folkemengden er raskt voksende.
Eueides

Utseende

Middelsstore, slanke, smalvingede sommerfugler. Artene ligner sterkt på Heliconius-artene men er gjennomgående mindre enn disse.
De fleste følger det typiske Heliconius-fargemønsteret med oransje grunnfarge og tegninger i gult, svart og hvitt, som signaliserer giftighet.

Levevis

Eueides-artene kan finnes både i skog (særlig tropisk regnskog) og i mer åpne habitater. Nesten alle har larver som lever på pasjonsblomstfamilien (Passifloraceae).

Utbredelse

Denne gruppen lever i den Neotropiske region (Sør- og Mellom-Amerika).
300: Rise of an Empire

Handling

Den greske generalen Themistokles av Athen leder an i kampen mot persiske styrker, ledet av Xerxes, en tidligere dødelig som nå er gud, og Artemisia, en hevnlysten kommandant i det persiske militæret. Til tross for at Themistokles danner en uvillig allianse med de tradisjonelle rivalene fra Sparta, er Xerxes' styrker fremdeles overlegne i numre både på land og til sjøs.
Frukostklubben

Frukostklubben er et svensk underholdningsprogram som ble sendt i Sveriges Radio fra 1946 til 1978. Programmet startet sine sendinger  9. februar 1946 og gikk frem til det ble foreløpig avsluttet den 24. desember 1949. Programmet gjenoppstod i 1955 og ble deretter sendt til og med 31. desember 1978. 
Frukostklubben var det første underholdningsprogrammet i Sverige som ble sendt om morgenen. Idéen var hentet fra  USA av den legendariske radiomannen Per-Martin Hamberg. Øvrige produsenter av programmet var Roland Eiwort, Povel Ramel, Tage Danielsson, Hilding Pettersson og Bertil Perrolf.
Totalt ble 680 programmer sendt, og programleder i hele sendeperioden var Sigge Fürst.
Kjente figurer i programmet var "Enslingen på Johannesskäret" og "Kaffepetter".